Værten var ikke hjemme, da vi ankom. Han gav os forklaringer pr. mail og telefon. Det hele var gjort let forståeligt for os. Vi havde taget fejl af lejlighedens nr. (vores egen fejl). En meget venlig nabo hjalp os til rette, så vi kom ind ad den rette dør! Vi mødte Oistein på anden dagen, det var et rigtig hyggeligt møde, han var hjælpsom og spurgte til, om vi fandt lejligheden i den stand, som vi forventede. Den var meget bedre end, vi havde forventet, der var alt, hvad vi havde brug for. (Vi foreslog Oistein, at han måske skulle anskaffe en skraber, så man kan skrabe vægge og gulv fri for vand efter et bad). Dette var dog et "meget lille" problem.
Området er et meget hyggeligt villakvarter.
Lejligheden ligger centralt, hvis man vil benytte offentlig transport rundt i Oslo.
Vi anskaffede "Oslo Pass" det gav os fri transport i hele Oslo, samt fri adgang til mange Museer + rabat til mange andre oplevelser.
Oslo Pass kan anbefales, da det er meget dyrt at parkere i Oslo, og vi oplevede meget tæt trafik og mange bilkøer.
Alt i alt vil vi sige, at de 3 nætter, vi boede der, var en rigtig god oplevelse.
Vi kunne godt finde på, at benytte denne lejlighed igen, ved et evt. næste besøg.
Jørgen Rasmussen